open-index/open-wikipedia-markdown huggingface dataset:
মেঘনাদ ভট্টাচার্য্য

থাম্ব|alt=মেঘনাদ ভট্টাচার্য্য|মেঘনাদ ভট্টাচার্য্য
**মেঘনাদ ভট্টাচার্য্য** (জন্ম: ১২ জুন ১৯৫২) ভারতের পশ্চিমবঙ্গের একজন ভারতীয় বাঙালি থিয়েটার অভিনেতা, পরিচালক এবং নাট্যকার। তিনি থিয়েটার, চলচ্চিত্র ও টেলিভিশনে কাজ করেছেন। তিনি ১৯৬৮ সালে ১৬ বছর বয়সে গ্রুপ থিয়েটারের মাধ্যমে কর্মজীবন শুরু করেন। তিনি সায়ক নাট্যগোষ্ঠীর প্রতিষ্ঠাতা সদস্য।

## কর্মজীবন
অভিনয়ে মেঘনাদের হাতেখড়ি হয় পাইকপাড়া অঞ্চলে, পুরোনো দিনের নাট্যশিল্পী চিত্তরঞ্জন চক্রবর্তীর কাছে। তিনি ১৯৬৮ সালে বামপন্থী নাট্যগোষ্ঠী সন্ধিক্ষনে যোগদান করেন। মেঘনাদ এখানে বুদ্ধদেব ভট্টাচার্য্যর রচনা "বিজয়ের অপেক্ষায়" নাটকে প্রথম অভিনয় করেন। সন্ধিক্ষনে থাকাকালীন, তিনি প্রচুর চরিত্রে প্রক্সি অভিনেতা হিসেবেও অভিনয় করেছেন। এছাড়াও তিনি ব্যাকষ্টেজের বিভিন্ন কাজ যেমন আলো, রিকুইজিসন, সেট ইত্যাদিতে সে সময়ে করেছেন।

১৯৭২ সালে সন্ধিক্ষন বন্ধ হয়ে যাওয়ার পরে, মেঘনাদ তার ১০ জন বন্ধুকে সঙ্গে করে **সায়ক** নাট্যগোষ্ঠীর প্রতিষ্ঠা করেন। এরপর তিনি ১৯৭৯ সালে রাজা রাজকৃষ্ণ ষ্ট্রীটে **বিজন থিয়েটার** প্রতিষ্ঠা করেন। তিনি প্রথম পরিচালনা করেন "নরমেধ" নাটক। মেঘনাদের দ্বিতীয় পরিচালনা ছিল *দুই হুজুরের গপ্পো* নাটকটি, যা বিজন থিয়েটারের উদ্বোধনের পর সেখানে মঞ্চিত হয়। মেঘনাদ বিভিন্ন বিদেশি সাহিত্যর নাট্য রুপান্তর করেছেন। তিনি শেক্স্পীয়র, ব্রেখট, টলষ্টয়ের বিভিন্ন কালজয়ী নাটক বাংলায় রুপান্তর করেন।

সায়কের বাইরে, তিনি উৎপল দত্তের সাথে শেক্স্পীয়রের নাটকে এবং বিভাস চক্রবর্তীর সাথে গিরিশ ঘোষের নাটকে অভিনয় করেন। দেশের বাইরে কানাডাতে ২০০৬, ২০০৮ এবং ২০১৩ সালে তিনি বঙ্গীয় নাট্য পরিষদ এবং প্রবাসীর হয়ে নাট্য পরিচালনা করেন। এপিক থিয়েটারের হয়ে ২০১৩ সালে নিউজার্সিতে এবং স্পটলাইটের হয়ে ২০১৫ সালে কলম্বাসে তিনি নাট্য পরিচালনা করেন।

নাট্যমঞ্চের বাইরে মেঘনাদ ৫০টির বেশি টিভি ধারাবাহিক নাটক এবং চলচ্চিত্র অভিনয় করেছেন।

## কাজ

## পুরস্কার

# উল্টোরথ (১৯৮৩) - শ্রেষ্ঠ অভিনেতা অনুবীক্ষন 
# পশ্চিম্বঙ্গ নাট্য অকাডেমি (১৯৮৫) - শ্রেষ্ঠ পরিচালক জ্ঞানবৃক্ষের ফল 
# লেবেদভ পুরস্কার (১৯৮৫) - শ্রেষ্ঠ পরিচালক জ্ঞানবৃক্ষের ফল  
# পশ্চিমবঙ্গ নাট্য অকাডেমি (১৯৯১) - শ্রেষ্ঠ অভিনেতা দায়বদ্ধ 
# পশ্চিমবঙ্গ নাট্য অকাডেমি (১৯৯৬) - শ্রেষ্ঠ পরিচালক কর্নবতী 
# পার্থপ্রতীম স্মৃতি পুরস্কার (১৯৯৬) - শ্রেষ্ঠ পরিচালক কর্নবতী 
# নান্দিকার জাতীয় উৎসব (২০০১) - থিয়েটারে উল্লেখযোগ্য অবদানের জন্য
# অন্য থিয়েটার নাট্য স্বপ্নকল্প (২০০৩) - থিয়েটারে উল্লেখযোগ্য অবদানের জন্য
# নান্দিপট ইয়ুথ ফেষ্টিভ্যাল (২০০৪) - থিয়েটারে উল্লেখযোগ্য অবদানের জন্য
# পশ্চিমবঙ্গ নাট্য অকাডেমি  (২০০৮) - শ্রেষ্ঠ পরিচালক দৌড়নামা
# গিরিশ পুরস্কার ও বাংলা মঞ্চ শতবর্ষ স্টার থিয়েটার পুরস্কার (২০১৪) - থিয়েটারে উল্লেখযোগ্য অবদানের জন্য
# অনুকূল নাট্য সম্মান রূপকথা, এলাহাবাদ কর্তৃক প্রদত্ত নাট্যস্বপ্নকল্প সম্মান, কলকাতা (২০১৫) - থিয়েটারে উল্লেখযোগ্য অবদানের জন্য

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেতা
বিষয়শ্রেণী:পশ্চিমবঙ্গের নাট্যকার
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
তির্সনা গুরুং

**তির্সনা গুরুং** ( নেপালি: तिर्सना गुरुङ; জন্ম ১৯ সেপ্টেম্বর ১৯৯৪) হলেন একজন নেপালি সঙ্গীতশিল্পী এবং দ্য ভয়েস অফ নেপাল সিজন-৩ এর একজন প্রশিক্ষক।  তিনি মায়া পিরতি খানি কাঁচা হে, গাইনে দাজৈলে সহ বেশ কিছু জনপ্রিয় গান গেয়েছিলেন।

## পুরস্কার ও সম্মাননা
* হিটস এফএম সঙ্গীত পুরস্কার (২০১৮) - সেরা পপ নারীকণ্ঠ পরিবেশনা - মনোনীত 
* রেডিও কান্তিপুর সংগীত পুরস্কার (২০১৮) - সেরা পপ সঙ্গীতশিল্পী (নারী) - মনোনীত 

## উল্লেখযোগ্য গান
তির্সনা গুরুংয়ের উল্লেখযোগ্য কয়েকটি গানের মধ্যে রয়েছে- 

* তিমি র ম
* গুরসৈ ফুল্যো
* রেলৈমা
* তিম্রো মেরো প্রেম
* সাঝকো বেলা
* গাইনে দাজৈলে
* মায়া পিরতি

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নেপথ্য সঙ্গীতশিল্পী
বিষয়শ্রেণী:নেপালি গায়িকা
বিষয়শ্রেণী:১৯৮৪-এ জন্ম
বিষয়শ্রেণী:গুরুং ব্যক্তি
বিষয়শ্রেণী:নেপালি নেপথ্য সঙ্গীতশিল্পী
মৌসমি গুরুং

**মৌসমি গুরুং** ( ) নেপালের একজন জনপ্রিয় সঙ্গীতশিল্পী ও সঙ্গীতরচয়িতা।

## ব্যক্তিগত জীবন
মৌসমি গুরুং রেশম গুরুংয়ের সাথে বিবাহবন্ধনে আবদ্ধ হয়েছিলেন। ২০১৪ সালের ১১ মার্চ তাঁর মস্তিষ্কের টিউমার পরিলক্ষিত হয়েছিল। টিউমারটি প্রাণঘাতী না হওবা সত্ত্বেও দ্রুত সার্জারি করা হয়েছিল এবং তা সফলভাবে সম্পাদিত হয়েছিল। সম্পূর্ণ নিরাময়ের জন্য ডাক্তাররা তাঁকে সঙ্গীত থেকে কয়েক মাস বিশ্রাম নেওয়ার পরামর্শ দিয়েছিলেন।

## পুরস্কার
* হিটস এফএম সঙ্গীত পুরস্কার
* ইমেজ এফএম পুরস্কার
* কান্তিপুর এফএম

## সঙ্গীত অ্যালবাম
* আনফোরগেটেবল
* *পল*
* *মহাসুশ*

## সঙ্গীত
* *চোরের লাগ্যো*
* *লুনা লই সকে মায়া*
* *আজা তিমি*
* *ম নেপালি*
* *পারেলিমেই ছউ কি কাসো*
* *মাছি মারন*
* *ম রূপ হু* 
* সিটাল সিটাল
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কলকাতার সঙ্গীতশিল্পী
বিষয়শ্রেণী:ক্যান্সার থেকে বেঁচে যাওয়া ব্যক্তি
বিষয়শ্রেণী:নেপালি বৌদ্ধ
বিষয়শ্রেণী:গুরুং ব্যক্তি
বিষয়শ্রেণী:ভারতীয় গায়িকা-গীতরচয়িতা
চেয়ারম্যান

**চেয়ারম্যান** হল একটি সংগঠনের, বিশেষ করে পরিচালনা পর্ষদ, কমিটি অথবা কোনো সভা-এর নেতৃত্বদানকারী পদ। ঐতিহাসিকভাবে এটি পুরুষ সদস্যদের বোঝাতে ব্যবহৃত হতো। বর্তমানে, লিঙ্গ-নিরপেক্ষতা নিশ্চিত করতে এই শব্দটির পরিবর্তে **[[চেয়ারপার্সন]]** বা **সভাপতি** শব্দগুলো বেশি ব্যবহৃত হচ্ছে।

## ভূমিকা
চেয়ারম্যান সাধারণত সভা বা বৈঠকে সভাপতিত্ব করেন এবং আলোচনার সুষ্ঠু পরিচালনা নিশ্চিত করেন। সিদ্ধান্ত গ্রহণে সমতা থাকলে তিনি **কাস্টিং ভোট** (casting vote) প্রদান করতে পারেন। কোনো সংগঠনের কৌশল নির্ধারণ, কার্যক্রম তত্ত্বাবধান এবং দিকনির্দেশনা দেওয়ার কাজ তার দায়িত্বের মধ্যে পড়ে।  

## আধুনিক ব্যবহার
অনেক প্রতিষ্ঠান এখন "চেয়ারম্যান" এর পরিবর্তে "চেয়ারপার্সন", "চেয়ার" বা "সভাপতি" শব্দ ব্যবহার করে, যেন এটি সব লিঙ্গের জন্য প্রযোজ্য হয়। বিশেষ করে, জাতিসংঘ, ইউরোপীয় ইউনিয়ন, ও বড় বড় কর্পোরেট সংস্থাগুলো এই পরিবর্তনকে সমর্থন করে।

## লিঙ্গ-নিরপেক্ষ বিকল্প
চেয়ারম্যানের লিঙ্গ-নিরপেক্ষ বিকল্পসমূহ:
* **চেয়ারপার্সন**
* **সভাপতি**
* **চেয়ার**

## উল্লেখযোগ্য উদাহরণ
* শিরিন শারমিন চৌধুরী – বাংলাদেশের জাতীয় সংসদের স্পিকার (চেয়ারপার্সন হিসেবে দায়িত্ব পালনকারী)
* সুনদর পিচাই – অ্যালফাবেট ইনক. এর বোর্ড চেয়ারম্যান
* উরসুলা ভন ডার লেয়েন – ইউরোপীয় কমিশনের সভাপতির ভূমিকায় সভানেত্রী হিসেবে কাজ করেন

## সমালোচনা ও বিকাশ
"চেয়ারম্যান" শব্দটি নিয়ে বহু বছর ধরেই লিঙ্গবৈষম্যমূলক সমালোচনা হয়েছে। ফলে অনেক ভাষা ও প্রতিষ্ঠান এই পদবির লিঙ্গ-নিরপেক্ষ রূপকে গুরুত্ব দিতে শুরু করে। বর্তমানে বাংলা ভাষাতেও সরকারী ও একাডেমিক দলিলপত্রে **সভাপতি** বা **চেয়ারপার্সন** শব্দ বেশি ব্যবহৃত হয়।

## আরও দেখুন
* চেয়ারপার্সন
* সভাপতি
* পরিচালনা পর্ষদ

## তথ্যসূত্র

বিষয়শ্রেণী:সংগঠনের নেতা
বিষয়শ্রেণী:পেশাগত পদবির ঐতিহাসিক রূপ
বিষয়শ্রেণী:লিঙ্গ নিরপেক্ষতা
বিষয়শ্রেণী:ব্যবস্থাপনা পেশা
বেলঘরিয়া উচ্চ বিদ্যালয়

**বেলঘরিয়া উচ্চ বিদ্যালয়** হলো ভারতের পশ্চিমবঙ্গ রাজ্যের কলকাতার বেলঘরিয়ায় অবস্থিত একটি শিক্ষাপ্রতিষ্ঠান। এটি ১৮৭২ খ্রিষ্টাব্দে প্রতিষ্ঠিত হয়।

## বহিঃসংযোগ
* বেলঘরিয়া হাই স্কুল 

বিষয়শ্রেণী:কলকাতার উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৮৭২-এ ব্রিটিশ ভারতে প্রতিষ্ঠিত
বিষয়শ্রেণী:১৮৭২-এ প্রতিষ্ঠিত শিক্ষাপ্রতিষ্ঠান
মুনা থাপা মগর

**মুনা থাপা মগর** ( ) হলেন একজন নেপালি লোকসঙ্গীতশিল্পী। তিনি গোর্খা জেলার মনোকামনা গ্রাম উন্নয়ন সমিতির সিলিং লামচাপা গ্রামে জন্মগ্রহণ করেছিলেন।

## কর্মজীবন
তিনি লামচাপা মনোকামনা গোর্খার সিলিংয়ে বড় হয়েছিলেন।  সঙ্গীতে তার প্রথম আত্মপ্রকাশ হয়েছিল তানাহু আবুখৈরেনিতে একটি মঞ্চে। তার এক বান্ধবীর গান করার থাকলেও গলার সমস্যার কারণে তিনি সেখানে যেতে আপারগ হলে মুনা থাপা মগর সেই শূন্যস্থান পূরণ করতে সেখানে গিয়েছিলেন।

২০১৫ সালের এপ্রিলে নেপালে সংঘটিত ভূমিকম্পের পরে, তিনি ক্ষতিগ্রস্থদের জন্য ত্রাণ সামগ্রী দিয়ে সাহায্য করেছিলেন।

## অ্যালবাম
* তিজ গীত – বেশিকো মেলা
* ছোরি
* দোশ্রো ছোরি
* তিমি রাম্রো হাসোলে
* বাডুল্কি লাইরহনে
* তিমি মেরো মা তিম্রো হুনে কহিলে হো
* চরি বস্যো বরকো ডালিমা
* কে দিউ মৈল সম্ঝনা
* পিরতিমা ফেল
* জীবন অধুরো

## পুরস্কার ও সম্মাননা

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:গোর্খা জেলার ব্যক্তি
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:নেপালি গায়িকা
বিষয়শ্রেণী:২১শ শতাব্দীর নেপালি গায়িকা
বিষ্ণু মাঝি

**বিষ্ণু মাঝি** (; জন্ম ১৯৮৬) হলেন একজন নেপালি লোকসঙ্গীতশিল্পী। তিনি নেপালের সর্বোচ্চ পারিশ্রমিকপ্রাপ্ত গায়িকা যিনি ১৫ বছরের কর্মজীবনে প্রায় ৫০ হাজারেরও বেশি গান রেকর্ড করেছেন।

## ব্যক্তিগত জীবন
বিষ্ণু মাঝি ১৯৮৬ সালের ২৬শে জুন নেপালের স্যাংজা জেলার রত্নপুর ভিডিসিতে তারা বাহাদুর মাঝি ও ধর্ম কুমারী দম্পতির ঘরে জন্মগ্রহণ করেছিলেন। তাঁর একটি বড় ভাই ও একটি ছোট বোন রয়েছে।

দরিদ্র পরিবারে জন্ম হওয়ায় তিনি মাত্র পঞ্চম শ্রেণি পর্যন্ত পড়াশোনা করতে পেরেছিলেন। এরপর ১৩ বছর বয়সেই তিনি বিভিন্ন জন-অনুষ্ঠানে গান গাইতে শুরু করেছিলেন। ২০০৪ সালের দিকে কাঠমান্ডুতে তার পেশাগত জীবন শুরু করার পরে তিনি সুন্দামানি অধিকারীর সহায়তায় দ্রুত খ্যাতি অর্জন করেছিলেন এবং পরবর্তীকালে তিনি তাঁকে বিয়েও করেছিলেন। তিনি নিজের পুরো কর্মজীবনজুড়ে খুবই ব্যক্তিগত জীবন যাপন করেছেন। তাঁর স্বামী তাঁর সমস্ত চুক্তি, সময়সূচী এবং যোগাযোগ পরিচালনা করেন, যার ফলে তাঁর সুস্থতা এবং সুরক্ষা সম্পর্কে জনসাধারণের মধ্যে উদ্বেগ ও জল্পনা দেখা দিয়েছে।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:২১শ শতাব্দীর নেপালি গায়িকা
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:নেপালি গায়িকা
বিষয়শ্রেণী:স্যাংজা জেলার ব্যক্তি
শান্তি মাস্কে

**শান্তি মাস্কে** ; ১৯২৮–২০১১) ছিলেন একজন নেপালি অভিনেত্রী যিনি ৫০ টিরও বেশি ছায়াছবিতে অভিনয় করেছিলেন। তিনি নেপালি চলচ্চিত্র জগতের প্রথম দিককার অভিনয়শিল্পীদের একজন।

তিনি  গোর্খা দক্ষিণ বাহু সম্মাননা পেয়েছিলেন যা নেপাল সাম্রাজ্য কর্তৃক প্রদত্ত দ্বিতীয় সর্বোচ্চ পুরস্কার।

তার অভিনীত উল্লেখযোগ্য ছায়াছবির মধ্যে রয়েছে জীবন রেখা, সিঁদুর, কাঁচি, কে ঘর কে দের, সন্তান এবং কস্তুরি প্রভৃতি। ১৯৫১ সালে তিনি গণতন্ত্রের লড়াইয়ে অংশ নিয়েছিলেন। চলচ্চিত্রজীবন শুরু করার আগে তিনি একজন গায়িকা এবং মঞ্চ অভিনয়শিল্পী ছিলেন।

## ব্যক্তিগত জীবন
শান্তি মাস্কে ১৯২৮ সালে নেপালের গোর্খা জেলার তিনপিপলে জন্মগ্রহণ করেছিলেন। তিনি ১৯৫৪-৫৫ সালে তৃতীয় স্ত্রী হিসাবে বীর বাহাদুর মাস্কের সাথে বিবাহবন্ধনে আবদ্ধ হয়েছিলেন।

১৯৮৯ সালে *সন্তান* চলচ্চিত্রের শুটিং চলাকালীন তিনি নারায়ণী সেতু থেকে লাফিয়ে পড়ে আহত হয়েছিলেন। এই ঘটনার পরে তাঁর শরীরে একটি পেসমেকার বসাতে হয়েছিল।

তিনি ললিতপুরে নাতনী লতিকার সাথে থাকতেন। ২০১১ সালের ১৮ই জানুয়ারি ৮৩ বছর বয়সে হৃদরোগজনিত জটিলতায় তিনি সেখানেই  মৃত্যুবরণ করেছিলেন।

## পুরস্কার ও সম্মাননা

* গোর্খা দক্ষিণ বাহু
* জাতীয় চলচ্চিত্রশিল্পী সমিতি আজীবন সম্মাননা পুরস্কার 
* প্রথম বার্ষিক ডাবর আমলা মোশন পিকচার পুরস্কারে আজীবন সম্মাননা (২০০৪) 
* *উর্বশী* পুরস্কার
* সর্বোতকৃষ্ণ চলচ্চিত্র অভিনেত্রী পুরস্কার 
* চরিত্র অভিনেত্রী পুরস্কার

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:নেপালি অভিনেত্রী
বিষয়শ্রেণী:নেপালি মঞ্চ অভিনেত্রী
বিষয়শ্রেণী:নেপালি গায়িকা
বিষয়শ্রেণী:২০শ শতাব্দীর নেপালি গায়িকা
বিষয়শ্রেণী:গোর্খা জেলার ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২০শ শতাব্দীর নেপালি অভিনেত্রী
ইরান-চীন ২৫ বছর মেয়াদী সহযোগিতা কর্মসূচী

**ইরান-চীন ২৫ বছর মেয়াদী সহযোগিতা কর্মসূচি** বা **ইসলামী প্রজাতন্ত্রী ইরান ও গণপ্রজাতন্ত্রী চীনের মধ্যকার পূর্ণাঙ্গ কৌশলগত অংশীদারত্ব** চীন ও ইরান সরকারের মধ্যে সম্পাদিত একটি চুক্তি। ২০২১ সালের ২৭শে মার্চ তারিখে ইরানের পররাষ্ট্রমন্ত্রী জাভাদ জারিফ এবং চীনের পররাষ্ট্রমন্ত্রী ওয়াং ই ইরানের রাজধানী তেহরানে ইরানের পররাষ্ট্র মন্ত্রণালয়ের একটি অনুষ্ঠানে চুক্তিটি আনুষ্ঠানিকভাবে স্বাক্ষর করে বলবৎ করেন। চীন-ইরান সম্পর্ক ক্ষেত্রে এটি একটি মাইলফলক চুক্তি। চুক্তিটি অনুসারে চীন ২৫ বছর ধরে ইরানের অর্থনীতির বিভিন্ন খাতে (প্রাকৃতিক গ্যাস ও খনিজ তেল উত্তোলন, ব্যাংকিং, টেলিযোগাযোগ, বন্দর, রেলব্যবস্থা, স্বাস্থ্যসেবা ও তথ্য প্রযুক্তি) ৪০ হাজার কোটি মার্কিন ডলার সমমূল্যের অর্থ বিনিয়োগ করবে এবং এর বিনিময়ে ইরান চীনের বর্ধনশীল অর্থনীতির জন্য নিয়মিতভাবে, স্থিতিশীলভাবে ও হ্রাসকৃত মূল্যে খনিজ তেল সরবরাহ করবে। এছাড়া চুক্তিটিতে দুই দেশের মধ্যে সামরিক সহযোগিতামূলক সম্পর্ক গভীরকরণের (যেমন যৌথ সামরিক প্রশিক্ষণ ও মহড়ার আয়োজন, যৌথ সামরিক গবেষণা ও অস্ত্র নির্মাণ এবং গুপ্তচর তথ্য ভাগাভাগি করা) আহ্বান করা হয়েছে। এই চুক্তির ফলে মধ্যপ্রাচ্যে চীনের প্রভাব আরও গভীর হতে পারে এবং ইরানকে বিশ্ব থেকে বিচ্ছিন্ন রাখার লক্ষ্যে মার্কিন প্রচেষ্টা খর্ব হতে পারে।

২০১৬ সালে চীনের প্রধানমন্ত্রী শি চিনফিং ইরান সফরের সময় প্রথম এই চুক্তিটি প্রস্তাব করেছিলেন। কিন্তু সেসময় ইরানের সাথে মার্কিন যুক্তরাষ্ট্র ও অন্যান্য ইউরোপীয় রাষ্ট্রগুলির মধ্যে একটি চুক্তি সম্পাদিত হয় যাতে ইরান তার পারমাণবিক গবেষণা অতিসীমিত রাখার পরিবর্তে ঐসব দেশ ইরানের উপর থেকে বাণিজ্যিক নিষেধাজ্ঞা হ্রাস করার প্রতিশ্রুতি দেয়। চুক্তির পরে ইউরোপীয় কোম্পানিগুলি ইরানের প্রাকৃতিক গ্যাস ও খনিজ তেল ক্ষেত্রগুলি উন্নয়ন করার জন্য বিনিয়োগের প্রস্তাব করা শুরু করে। কিন্তু ২০১৬ সালে মার্কিন রাষ্ট্রপতি ডোনাল্ড ট্রাম্প মার্কিন যুক্তরাষ্ট্রকে একতরফাভাবে এই চুক্তি থেকে প্রত্যাহার করে নিলে এবং ইরানের উপরে নতুন করে অর্থনৈতিক নিষেধাজ্ঞা জারি করলে ইরান পূবে তাকানোর নীতি গ্রহণ করে। ২০২০ সালের ২৩শে জুন তারিখে ইরানের রাষ্ট্রপতি মন্ত্রণালয়ের একটি বৈঠকে চুক্তির অন্তম খসড়াতে স্বাক্ষর করেন এবং ইরানের পররাষ্ট্র মন্ত্রণালয়কে চুক্তি-সংক্রান্ত আলাপ-আলোচনা সমাপ্ত করার আদেশ প্রদান করেন।

## তথ্যসূত্র

বিষয়শ্রেণী:আন্তর্জাতিক চুক্তি
বিষয়শ্রেণী:চীন–ইরান সম্পর্ক
বিষয়শ্রেণী:চীনের চুক্তি
বিষয়শ্রেণী:ইরানের চুক্তি
কঞ্চন অমাত্য

**কঞ্চন অমাত্য** (; জন্ম ১৯৯৭) হলেন নারী অধিকার বিষয়ক একজন নেপালি আইনজীবী, জলবায়ু সক্রিয়কর্মী এবং সামাজিক উদ্যোক্তা। তিনি সহনশীল মাছ চাষ উদ্যোগের প্রতিষ্ঠাতা এবং নির্বাহী পরিচালক ।  এটি নারী মালিকানাধীন একটি সামাজিক উদ্যোগ যা নেপালের গ্রামীণ নারী কৃষকদের ক্ষমতায়নের মাধ্যমে নেপালের ক্ষুধা ও দারিদ্র্য প্রতিবন্ধকতা জয় করার জন্য কাজ করছে। তিনি বর্তমানে নারীদের অর্থনৈতিকভাবে ক্ষমতায়নের জন্য ইউএন উইমেনস গ্লোবাল চ্যাম্পিয়ন এবং ইউএন জিরো হাঙ্গার চ্যাম্পিয়ন হিসেব স্বীকৃত।

## স্বীকৃতি ও সম্মাননা
* ২০২০- *দ্য লিগ্যাসি অ্যাওয়ার্ড*
* ২০১৯- আন্তর্জাতিক উন্নয়ন বিভাগে *অ্যান্ড্রু ই. রাইস অ্যাওয়ার্ড ফর এক্সিলেন্স* পুরস্কার 
* ২০১৯- *ডায়ানা স্মৃতি পুরস্কার* 
* ২০১৯- ডিসকোভারি চ্যানেলের "*গার্লস আন্দার ২৫ চেঞ্জিং দ্য ওয়ার্ল্ড*" সম্মাননা
* ২০১৮- *ফোর্বস এশিয়া ৩০*-এর অনূর্ধ্ব ৩০ বিজয়ী
* ২০১৮- রাষ্ট্রপতি সম্মান পুরস্কার, মার্কিন যুক্তরাষ্ট্রের ৪২ তম রাষ্ট্রপতি, প্রেসিডেন্ট বিল ক্লিনটন, ক্লিনটন গ্লোবাল ইনিশিয়েটিভ 
* ২০১৮- নারী অর্থনৈতিক ফোরাম পুরস্কার
* ২০১৮- ইয়ং লিডার্স পুরস্কার
* ২০১৮- এভরি ডে ইয়ং হিরো পুরস্কার 
* ২০১৮- অনূর্ধ্ব ৩০ জিএএ
* ২০১৭- ১০০ লিডার্স আন্ডার ২৫

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সামাজিক উদ্যোক্তা
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নেপালি নারী সক্রিয়কর্মী
বিষয়শ্রেণী:ওকলাহোমা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালি সক্রিয়কর্মী
দুর্গা ঘিমিরে

**দুর্গা ঘিমিরে** () হলেন একজন নেপালি সমাজকর্মী এবং নারী কল্যাণ ও পাচার বিরোধী ক্ষেত্রে কর্মরত এবিসি নেপাল নামক একটি অলাভজনক সংস্থার সভাপতি।

## ব্যক্তিগত জীবন
তিনি ১৯৪৮ সালের ১২ই মে নেপালের পূর্বাঞ্চলীয় শহর বিরাটনগরে পিতা গণেশ আচার্য এবং মা শান্তা আচার্যের পঞ্চম সন্তান হিসাবে জন্মগ্রহণ করেছিলেন। তিনি ত্রিভুবন বিশ্ববিদ্যালয় থেকে অর্থনীতিতে স্নাতকোত্তর (এমএ) এবং আইনশাস্ত্রে স্নাতক (বিএ) ডিগ্রি অর্জন করেছিলেন। তিনি নেপালের বিশিষ্ট লেখক, উন্নয়ন কর্মী এবং রাজনৈতিক বিশ্লেষক জগদীশ ঘিমিরের বিধবা স্ত্রী।

## আন্তর্জাতিক স্বীকৃতি ও পুরস্কার

* স্বনির্ভরতা সহায়তা পুরস্কার ২০১২ (হেল্প ফর সেল্প হেল্প অ্যাওয়ার্ড), স্ট্রোম ফাউন্ডেশন 
* রিফ্লেকশন অফ হোপ পুরস্কার ২০০৬, ওকলাহোমা সিটি জাতীয় স্মৃতিসৌধ ও যাদুঘর 

## তথ্যসূত্র

## বহিঃসংযোগ

* এবিসি নেপাল: দুর্গা ঘিমিরের জীবনী
* উইমেন অফ নেপাল: প্রোফাইল

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:মানবপাচার বিরোধী কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:নেপালি হিন্দু
বিষয়শ্রেণী:নেপালে মানব পাচার
বিষয়শ্রেণী:নেপালি সমাজকর্মী
বিষয়শ্রেণী:বিরাটনগরের ব্যক্তি
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালে নারী অধিকার
রোজেনমুন্ড বিজারণ

**রোজেনমুন্ড বিজারণ** একটি হাইড্রোজেনেশন প্রক্রিয়া, যেখানে নির্দিষ্টভাবে একটি অ্যাসাইল ক্লোরাইড বিজারিত হয়ে অ্যালডিহাইড তৈরি করে। বিক্রিয়াটির নামকরণ, কার্ল উইলহেল্ম রোজেনমুন্ড-এর নামানুসারে করা হয়েছে, যিনি ১৯১৮ সালে সর্বপ্রথম এর বিবরণ দেন।
কেন্দ্র|300x300পিক্সেল| রোজনমুন্ড হ্রাস
এই হাইড্রোজেনেশন বিক্রিয়ায়, বেরিয়াম সালফেটে প্যালেডিয়াম অনুঘটক হিসেবে কাজ করে, যা **রোজেনমুন্ড অনুঘটক** হিসাবেও পরিচিত। বেরিয়াম সালফেটের পৃষ্ঠের ক্ষেত্রফল কম হওয়ায় তা প্যালেডিয়ামের ক্রিয়া হ্রাস করে অতিরিক্ত বিজারণ রোধ করে। তবে কিছু বিক্রিয়াশীল অ্যাসাইল ক্লোরাইডের ক্ষেত্রে, ক্রিয়া আরও হ্রাস করার জন্য একটি প্রভাবক বিষ সংযোজন করতে হয়। এটি মূলত থিওকুইনানথ্রিন, তবে এ কাজে থিওরিয়াও ব্যবহৃত হয়েছে। এই নিষ্ক্রিয়করণ অপরিহার্য কেননা ব্যবস্থাটি অ্যালডিহাইড নয় বরং অ্যাসাইল ক্লোরাইড কে বিজারিত করবে। তবে যদি অতিরিক্ত বিজারণ ঘটে তবে একটি প্রাথমিক অ্যালকোহল তৈরি হবে, যা অবশিষ্ট অ্যাসাইল ক্লোরাইডের সঙ্গে বিক্রিয়া করে গঠন করবে এস্টার।

রোজেনমুন্ড অনুঘটকটি বেরিয়াম সালফেটের উপস্থিতিতে প্যালেডিয়াম (II) ক্লোরাইড দ্রবণকে বিজারিত করে প্রস্তুত করা যায়। সাধারণত বিজারক হিসেবে কাজ করে ফরমালডিহাইড।

রোজেনমুন্ড বিজারণ পদ্ধতিটি বেশ কিছু অ্যালডিহাইড তৈরি করতে ব্যবহার করা গেলেও, এ প্রক্রিয়ায় ফরমালডিহাইড প্রস্তুত করা যায় না কারণ কক্ষ তাপমাত্রায় ফরমাইল ক্লোরাইড অস্থিতিশীল অবস্থায় থাকে।

## আরও দেখুন

* লিন্ডলার অনুঘটক - রোজেনমুন্ড অনুঘটকের অনুরূপ, ক্যালসিয়াম কার্বনেটে প্যালাডিয়াম
* রোজনমুন্ড–ভন ব্রাউন বিক্রিয়া - কার্ল উইলহেলম রোজেনমুন্ডের নামাঙ্কিত আরেকটি বিক্রিয়া, যাতে অ্যারাইল হ্যালাইডকে একটি অ্যারাইল নাইট্রাইলে রূপান্তরিত হয়
* গ্রুন্ডম্যান অ্যালডিহাইড সংশ্লেষণ - ডায়াজোমেথেনের সাহায্যে অ্যাসাইল হ্যালাইড বিজারিত করে অ্যালডিহাইড তৈরি 
* ডাইসোবিউটাইলঅ্যালুমিনিয়াম হাইড্রাইড - অ্যাসিড ক্লোরাইড বিজারিত করে অ্যালডিহাইড তৈরি
* গ্যাটারম্যান–কচ বিক্রিয়া - অন্তর্বর্তী অ্যাসাইল ক্লোরাইডের সাহায্যে অ্যালডিহাইড তৈরির বিক্রিয়া

## তথ্যসূত্র

## বিস্তারিত পঠন

* Rachlin, A. I. (১৯৮৮)। "Aldehydes from Acid Chlorides by modified Rosenmund Reduction: 3,4,5-Trimethoxybenzaldehyde"। *Organic Syntheses;* *Collective Volume*, **6**, পৃ. ১০০৭।
* 

বিষয়শ্রেণী:ব্যক্তিনামাঙ্কিত বিক্রিয়া
বিষয়শ্রেণী:জৈব জারণ-বিজারণ বিক্রিয়া
মাধুরী ভাদুড়ি

**মাধুরী ভাদুড়ি** (জন্ম ১৯৫৮) হলেন একজন ভারতীয় দৃশ্যকলা শিল্পী। মূলত একজন ক্রীড়াবিদ এবং ব্যাডমিন্টন ও স্কোয়াশে জাতীয় পর্যায়ের খেলোয়াড়, ভাদুড়ি ১৯৭৫, ৭৬ এবং ৭৭ সালে জাতীয় পর্যায়ে ডাবল চ্যাম্পিয়নশিপ জিতেছিলেন।                 ভাদুড়ি ১৯৭৭ সালে চিত্রাঙ্কন শুরু করেছিলেন। তাঁর সবচেয়ে স্মরণীয় প্রারম্ভিক উৎসাহ এসেছিল মহারাণী গায়ত্রী দেবীর কাছ থেকে, যিনি ৭০এর দশকের শেষের দিকে তাঁর কাজের প্রতি গভীর আগ্রহী ছিলেন এবং টাটার জামশেদজী ভাবার কাছ থেকে, যিনি ৮০এর দশকের গোড়ার দিকে ব্যক্তিগতভাবে তাঁর কয়েকটি চিত্রকর্ম সংগ্রহ করেছিলেন।
## প্রাথমিক জীবন ও শিক্ষা
মাধুরী ভাদুড়ির বাবা ও মায়ের নাম ছিল যথাক্রমে শিবরাম ফালিনীকর এবং দুর্গা ফালিনীকর। তাঁর বাবা ছিলেন জাতীয় স্তরের ব্যাডমিন্টন খেলোয়াড় এবং মা ছিলেন  ধ্রুপদী কণ্ঠশিল্পী। ভাদুড়ি স্নাতক পর্যায়ে পুনের ফার্গুসন কলেজে অর্থনীতি নিয়ে পড়েছিলেন। তারপর তিনি পুনের এসএনডিটি, থেকে কলা এবং চিত্রাঙ্কনে স্নাতকোত্তর ডিগ্রী অর্জন করেছিলেন।

## কর্মজীবন
তিনি প্রথমদিকে নিজের শিল্পকর্মগুলি বন্ধুবান্ধব এবং পরিবারকে বিলিয়ে দিতেন। তারপরে যখন তিনি বুঝলেন গুণগ্রাহীরা এর জন্য অর্থ দিতে প্রস্তুত তখন তিনি  চিত্রকর্মগুলি বিক্রি করতে শুরু করেছিলেন।

শিল্পীজীবনে ভাদুড়ি বিমূর্ত শিল্প, ভূদৃশ্য এবং প্রতীকী চিত্রকর্ম সহ বিভিন্ন শৈলীতে কাজ করেছেন  যদিও তিনি প্রাথমিকভাবে তৈলচিত্রতে কাজ করেছিলেন তবে ২০০২ সালে তিনি বিমূর্ত ভাস্কর্য নিয়েও পরীক্ষা করেছিলেন। তাঁর চিত্রকর্মগুলি গায়ত্রী দেবী, অজয় পিরামল, আদিত্য বিক্রম বিড়লা এবং জামশেদ ভাবা (টাটা সন্স প্রাক্তন চেয়ারম্যান) সহ অনেকজন ব্যক্তিগত সংগ্রহকারী কিনেছিলেন। জন্মস্থান ভারতে প্রদর্শনীর পাশাপাশি দুবাইয়ে একক প্রদর্শনীতে ভাদুড়ির কাজ প্রদর্শিত হয়েছিল। 
## পুরস্কার
২০১৬ সালে ভাদুড়ি "শিল্প, নকশা ও উদ্যোক্তায় আইকনিক নেতৃত্বের জন্য" অল লেডিজ লীগ পুরস্কার পেয়েছিলেন। এর পাশাপাশি তিনি মহিলাদের জন্য সরোজিনী নায়ডু জাতীয় পুরস্কার পেয়েছিলেন।

পুণেতে অবস্থিত ভাদুড়ির স্টুডিও *স্টুডিও এম*এ তিনি জীবনযাপন করেন।

## তথ্যসূত্র

## বহিঃসংযোগ
* Artist's website

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ভাস্কর
বিষয়শ্রেণী:ভারতীয় চিত্রশিল্পী
বিষয়শ্রেণী:আধুনিক চিত্রশিল্পী
বিষয়শ্রেণী:ভারতীয় নারী ভাস্কর
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় ভাস্কর
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:২১শ শতাব্দীর ভারতীয় ভাস্কর
সুনীতা দনুয়ার

**সুনিতা দনুয়ার** (জন্ম ১৬ জুলাই, ১৯৭৭) হলেন একজন নেপালি মানবাধিকার কর্মী। তিনি সুনিতা ফাউন্ডেশন এবং  নেপাল ভিত্তিক বেসরকারি সংস্থা *শক্তি সমুহ*-এর প্রতিষ্ঠাতা। সংস্থাটি ভারতের বিভিন্ন যৌনপল্লি থেকে উদ্ধারকৃত নারীদের দ্বারা গঠিত এবং এটি নারী পাচারের বিরুদ্ধে কাজ করে থাকে।

## পুরস্কার ও সম্মাননা
* ২০১২ সালে, দানুয়ার ইউএস স্পেশাল অপারেশনস কমান্ডের কাছ থেকে তিনি একটি সম্মানপত্র পেয়েছিলেন যাতে তারা মানব পাচারের বিরুদ্ধে তার লড়াইকে স্বীকৃতি দিয়েছিল।
* ২০১৩ সালে, তিনি নারীপাচারের বিরুদ্ধে তার দল *শক্তি সমুহ*-এর জন্য রামোন ম্যাগসেসে পুরস্কারে ভূষিত হয়েছিলেন।
* ২০১৪ সালে, তিনি রোল্যান্ড বার্গার হিউম্যান ডিগনিটি অ্যাওয়ার্ডের চূড়ান্ত নির্বাচিতদের মধ্যে অন্যতম হয়েছিলেন।
* ২০১৪ সালে, তিনি শিশুপাচারের বিরুদ্ধে লড়াইয়ের জন্য যে দশ ব্যক্তির জন্য "চাইল্ড ১০" (সি ১০) পুরস্কার পেয়েছিল তাদের মধ্যে একজন ছিলেন।
* ২০১৮ সালে, তিনি ওয়াশিংটনের মার্কিন পররাষ্ট্র দফতরের কাছ থেকে স্বীকৃতি পেয়েছিলেন।

## তথ্যসূত্র

## বহিঃসংযোগ
* সুনিতা দনুয়ার অফিসিয়াল ওয়েবসাইট
* সুনিতা দনুয়ার অফিসিয়াল ফেসবুক পেজ
* সুনিতা দনুয়ার অফিশিয়াল টুইটার অ্যাকাউন্ট
* শক্তি সমুহের অফিশিয়াল ওয়েবসাইট 

বিষয়শ্রেণী:১৯৭৭-এ জন্ম
বিষয়শ্রেণী:নারী মানবাধিকার কর্মী
বিষয়শ্রেণী:নেপালি নারী সক্রিয়কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:নারী অধিকার কর্মী
বিষয়শ্রেণী:২০২৪-এ মৃত্যু
লেনার্ড সাসকাইন্ড

**লেনার্ড সাসকাইন্ড** (; আ-ধ্ব-ব: [ˈsʌskɪnd]; জন্ম ১৯৪০) একজন মার্কিন পদার্থবিজ্ঞানী। তিনি স্ট্যানফোর্ড বিশ্ববিদ্যালয়ের তাত্ত্বিক পদার্থবিজ্ঞান বিষয়ের একজন অধ্যাপক এবং স্ট্যানফোর্ড তাত্ত্বিক পদার্থবিজ্ঞান গবেষণা প্রতিষ্ঠানের প্রতিষ্ঠাতা পরিচালক। তিনি রজ্জু তত্ত্ব, কোয়ান্টাম ক্ষেত্র তত্ত্ব, কোয়ান্টাম পরিসংখ্যানিক বলবিজ্ঞান এবং কোয়ান্টাম বিশ্বতত্ত্ব বিষয়ে গবেষণায় আগ্রহী। তিনি মার্কিন জাতীয় বিজ্ঞান অ্যাকাডেমি, এবং মার্কিন শিল্পকলা ও বিজ্ঞান অ্যাকাডেমির সদস্য, কানাডার পেরিমিটার তাত্ত্বিক পদার্থবিজ্ঞান গবেষণা প্রতিষ্ঠানের শিক্ষকমণ্ডলীর একজন সহযোগী সদস্য, এবং কোরিয়া উচ্চতর গবেষণা প্রতিষ্ঠানের একজন সম্মানিত অধ্যাপক।

সাসকাইন্ড ১৯৪০ খ্রিস্টাব্দে নিউ ইয়র্ক নগরীতে জন্মগ্রহণ করেন। তিনি ১৯৬৫ সালে নিউ ইয়র্ক অঙ্গরাজ্যের কর্নেল বিশ্ববিদ্যালয় থেকে পদার্থবিজ্ঞানে ডক্টরেট উপাধি লাভ করেন এবং ১৯৭৯ সালে ক্যালিফোর্নিয়া অঙ্গরাজ্যের স্ট্যানফোর্ড বিশ্ববিদ্যালয়ে যোগদান করেন। সাসকাইন্ড তাত্ত্বিক পদার্থবিজ্ঞানের রজ্জু তত্ত্বের একজন জনক হিসেবে ব্যাপকভাবে স্বীকৃত। তিনি পরমাণুর কেন্দ্রে প্রোটন ও নিউট্রন কণাকে আবদ্ধকারী নিউক্লীয় বল ব্যাখ্যা করতে গিয়ে ১৯৬৯ সালে তত্ত্বটির অবতারণা করেছিলেন। সাসকাইন্ড গাণিতিকভাবে দেখান যে কণা পদার্থবিজ্ঞানে আলোচিত ইলেকট্রন ও কোয়ার্ক কণাগুলি অতিক্ষুদ্র মাপনীতে কম্পমান শক্তি-রজ্জুসমূহের মাধ্যমে ব্যাখ্যা করা সম্ভব। এই তত্ত্ব অনুসারে মহাবিশ্ব গঠনকারী কণাগুলি বিন্দুবৎ কোনও কিছু নয়, বরং শক্তির একমাত্রিক কম্পমান রজ্জু বা তন্তু দিয়ে গঠিত, যেগুলি থেকে সমস্ত বল ও পদার্থের উৎপত্তি হয়। প্রতিটি রজ্জু ভিন্ন ভিন্ন কম্পাঙ্কে কাঁপে এবং এই কম্পনগুলি কণাগুলির দ্রুতি, ঘূর্ণন ও আধানের সাথে সম্পর্কিত। তিনি ১৯৭০-এর দশকে এই তত্ত্বটিকে আরও পরিশীলিত করেন। তিনিই প্রথম ১৯৯৫ সালে ত্রিমাত্রিক চিত্র মূলনীতির একটি স্পষ্ট রজ্জুতাত্ত্বিক ব্যাখ্যা প্রদান করেন। ২০০৩ সালে তিনিই প্রথম রজ্জু তত্ত্ব ভূদৃশ্য নামক ধারণাটির অবতারণা করেন। এই আমূল সংস্কারবাদী ধারণাটিতে বহুসংখ্যক মহাবিশ্বের অস্তিত্ব যে সম্ভব, সেই ধারণাটির উপরে জোর দেওয়া হয়, যেগুলি একত্রে মিলে এক পিলে-চমকানো "অতিমহাবিশ্ব" (Megaverse) গঠন করে এবং হয়ত সেটিতে এমন আরও মহাবিশ্ব আছে, যাতে প্রাণের অস্তিত্ব থাকা সম্ভব।

সাসকাইন্ড ১৯৯৮ সালে সাকুরাই পুরস্কার এবং ২০১৮ সালে অস্কার ক্লাইন স্মারক পদক বিজয় করেন। তাঁর প্রধান প্রধান গ্রন্থগুলি হল *দ্য কসমিক ল্যান্ডস্কেপ* ("মহাবিশ্বের ভূ-দৃশ্য", ২০০৫), *দ্য ব্ল্যাক হোল ওয়ার* ("কৃষ্ণ গহ্বর যুদ্ধসমূহ", ২০০৮) এবং *দ্য থিওরেটিক্যাল মিনিমাম* ("তাত্ত্বিক ন্যূনতম", ২০১৩)।

## তথ্যসূত্র

বিষয়শ্রেণী:মার্কিন পদার্থবিজ্ঞানী
বিষয়শ্রেণী:রজ্জু তত্ত্ব
বিষয়শ্রেণী:১৯৪০-এ জন্ম
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ব্রঙ্কস হাই স্কুল অফ সায়েন্সের প্রাক্তন শিক্ষার্থী
বিষয়শ্রেণী:মার্কিন পাঠ্যপুস্তক লেখক
বিষয়শ্রেণী:২১শ শতাব্দীর মার্কিন পদার্থবিজ্ঞানী
চন্দ্র কুমারি গুরুং

**চন্দ্র কুমারি গুরুং** হলেন দক্ষিণ কোরিয়ার বসবাসরত একজন প্রাক্তন নেপালি অভিবাসী কর্মী, যিনি ১৯৯৩ সালের নভেম্বরে দক্ষিণ কোরিয়ার একটি মানসিক হাসপাতালে ছয় বছর চার মাস ধরে মানসিকভাবে অসুস্থ এবং কারাবন্দী ছিলেন। 

## মামলা এবং মিডিয়া মনোযোগ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি সক্রিয়কর্মী
বিষয়শ্রেণী:গুরুং ব্যক্তি
লিলি থাপা

**লিলি থাপা** হলেন নেপালের একজন সমাজসেবিকা, প্রভাষিকা, লেখিকা এবং উইমেন ফর হিউম্যান রাইট্স (মানবাধিকারের জন্য নারী)-এর প্রতিষ্ঠাতা। প্রতিষ্ঠাতানটি নেপালের বিধবা নারীদের এক ছাতার নিচে নিয়ে আসে।

## পুরস্কার
একজন সমাজকর্মী এবং শিক্ষিকা হিসাবে তার পুরো কর্মজীবন জুড়ে তিনি বিভিন্ন পুরস্কার এবং সম্মাননা পেয়েছেন। তার মধ্যে উল্লেখযোগ্য হল-
* প্রবাল গোর্খা পুরস্কার- ২০১৩ সালে নারী ক্ষমতায়নে তার অবদানের জন্য নেপালের রাষ্ট্রপতি কর্তৃক প্রদত্ত 
* নারী, শিশু ও সমাজকল্যাণ মন্ত্রণালয় কর্তৃক সেরা সামাজিক উদ্যোক্তা পুরস্কার- ২০১৮ 
* নেপাল ব্যবস্থাপনা অ্যাসোসিয়েশন (এমএএন) থেকে বর্ষসেরা নারী ব্যবস্থাপক (২০০৭)
* অশোক ইন্টারন্যাশনাল ইউএসএ থেকে  অশোক ফেলো অ্যাওয়ার্ড (২০০৩)
* বর্ষসেরা সমাজকর্মী- ২০০৮

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:সামাজিক উদ্যোক্তা
চরিমায়া তামাং

**চরিমায়া ("অনু") তামাং** হলেন একজন নেপালি সমাজকর্মী এবং নারীপাচার বিরোধী সক্রিয়কর্মী।  তিনি নেপাল ভিত্তিক বেসরকারি সংস্থা *শক্তি সমুহ*-এর প্রতিষ্ঠাতা। সংস্থাটি ভারতের বিভিন্ন যৌনপল্লি থেকে উদ্ধারকৃত নারীদের দ্বারা গঠিত এবং এটি নারী পাচারের বিরুদ্ধে কাজ করে থাকে। প্রতিষ্ঠানটি সালে ২০১৩ সালে রামোন ম্যাগসেসে পুরস্কারেও ভূষিত হয়েছে। যৌনকর্মী হিসাবে যৌনপল্লীতে কাজ করার জন্য ১৬ বছর বয়সে তিনি ভারতে বিক্রি হয়েছিলেন। ১৯৯৬ সালে ভারত সরকার তাকে সহ আরো ২০০ জন নেপালি নারীকে উদ্ধার করেছিল। এর আগে তিনি যৌনপল্লীতে ২২ মাস অতিবাহিত করেছিলেন। নেপালে ফিরে যাওয়ার পরে তাকে তার সম্প্রদায় থেকে বরখাস্ত করা হয়েছিল। পরবর্তীতে ২০০০ সালে তিনি এবং তার মত অন্যান্য ১৫ জন মিলে *শক্তি সমুহ* নামে একটি বেসরকারি সংগঠন প্রতিষ্ঠা করেছিলেন।

## পুরস্কার
* ২০১১ সালে আধুনিক যুগের দাসত্ব সমাপ্তির নায়িকা হিসেবে মার্কিন পররাষ্ট্রমন্ত্রী হিলারি রোডহ্যাম ক্লিনটনের কাছ থেকে *হিরো অ্যাক্টিং টু মডার্ন-ডে স্ল্যাভারি পুরস্কার* 
* জাতীয় গোরিমায়া নারী প্রতিভা পুরস্কার

## আরও দেখুন
* সুনিতা দনুয়ার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি নারী সক্রিয়কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:নেপালি বৌদ্ধ
বিষয়শ্রেণী:তামাং ব্যক্তি
বিষয়শ্রেণী:২১শ শতাব্দীর নেপালি ব্যক্তি
সিস্টার ক্লেয়ার

**সিস্টার মারী ক্লেয়ার এসএমএমআই** (১৯৩৭ – ১১ই ফেব্রুয়ারি ২০১৮) ছিলেন ভারতের বেঙ্গালুরুর একজন শিল্পী এবং ক্যাথলিক প্রব্রাজিকা, তাঁর নামে ৭৫০ টিরও বেশি চিত্রকর্ম এবং শিল্পকর্ম ছিল। তাঁর কাজগুলি খ্রিস্টান দৃশ্যে ভারতীয় চিত্র ব্যবহারের জন্য বিশেষত পরিচিত। এই হিসাবে, তিনি কয়েকজন বিখ্যাত সমকালীন ভারতীয় খ্রিস্টান শিল্পীদের একজন।

## প্রাথমিক জীবন
অন্ধ্রপ্রদেশে জন্ম নেওয়া সিস্টার ক্লেয়ার পরিবারের নয় সন্তানের মধ্যে ছিলেন দ্বিতীয়। তিনি একটি উচ্চ-বর্ণের হিন্দু পরিবারে জন্মগ্রহণ করেছিলেন এবং তাঁর নাম ছিল মীরা। তাঁর বাবা ভারতীয় রেলে কর্মরত ছিলেন এবং তাঁর ঘনঘন বদলি হত। যখনই তাঁর বদলি হত, তাঁর পরিবার তাঁর সঙ্গেই যেত। পরিবারটি যখন বেঙ্গালুরুতে এসেছিল, মীরাকে (সিস্টার ক্লেয়ার) একটি খ্রিস্টান স্কুলে প্রেরণ করা হয়েছিল, যেখানে তিনি যীশুর প্রতি ভালবাসা অনুভব করেছিলেন।

১৭ বছর বয়সে, পরিবারের ঠিক করা বিবাহ এড়ানোর জন্য, তিনি নিজের বাড়ি থেকে সেন্ট মেরি কনভেন্টে পালিয়ে গিয়েছিলেন, এটি বেঙ্গালুরুর মেরি ইম্যাকুলেটের সেলসিয়ান মিশনারি (এসএমএমআই) দ্বারা পরিচালিত ছিল। ১৮ বছর বয়সে, তিনি খ্রিষ্টধর্মে দীক্ষিত হন এবং এসএমএমআইতে যোগ দেন। সিস্টার ক্লেয়ারকে ৬ষ্ঠ এবং ৭ম শ্রেণীর পাঠদানের জন্য নিযুক্ত করা হয়েছিল। অসুস্থ হয়ে শিক্ষাদানে অক্ষম হয়ে পড়লে তিনি চিত্র আঁকতে শুরু করেন। তাঁর প্রতিভার পরিচয় পেয়ে, তাঁর মাদার সুপিরিয়র তাঁকে কলা বিদ্যালয়ে শিক্ষার জন্য পাঠিয়েছিলেন।

## শিল্পকর্ম
সিস্টার ক্লেয়ারের শিল্পকর্মটি এসএমএমআইয়ের প্রথম ভারতীয় সুপিরিয়র জেনারেল সিস্টার জেন স্কারিয়া পোপ দ্বিতীয় জন পলকে উপহার দিয়েছিলেন। তাঁর শিল্পকর্মগুলি বই, পোস্টার, ব্লগ, এবং ক্রিসমাস কার্ডে প্রদর্শিত হয়েছে। সিস্টার ক্লেয়ারের চিত্রকর্মগুলি ভারতের গ্রামীণ প্রেক্ষাপটে বাইবেলের গল্প এবং বিষয়গুলিকে ঘিরে রচিত। তিনি গাঢ় রঙ ব্যবহার করেছেন এবং সাধারণ ভারতীয় প্রেক্ষাপট, প্রতীক ও পোশাক নিয়ে এঁকেছেন। তিনি ভারতীয় প্রতীক এবং পটভূমি ব্যবহার করে যিশুর ক্রুশবিদ্ধকরণ, দ্য লাস্ট সাপার এবং বড়দিনের মত বিষয়গুলি নিয়ে চিত্র এঁকেছেন। তিনি বছরে ১০০০ এরও বেশি ক্রিসমাস কার্ড এঁকেছেন এবং মুদ্রণ করেছেন বলেও জানা যায়। 

সিস্টার ক্লেয়ারের কাজগুলি বেঙ্গালুরুর চামরাজপেট সেন্ট মেরি কনভেন্ট প্রাঙ্গনে অবস্থিত একটি খ্রিস্টান শিল্প ছবিঘরে (গ্যালারী) প্রদর্শিত হয়।  ১৮০০ বর্গফুট ফুট শিল্প ছবিঘরটি মেরি ইম্যাকুলেটের সেলসিয়ান মিশনারিরা (এসএমএমআই) খুলেছিলেন। 

## স্বীকৃতি
পোপ ষোড়শ বেনেডিক্ট সিস্টার ক্লেয়ারকে সম্মান জানাতে ভ্যাটিকানে আমন্ত্রণ জানিয়েছিলেন। তিনি যান নি, তবে পোপ তাঁকে সম্মাননার জন্য একজন কার্ডিনালকে (ক্যাথলিক প্রধান) বেঙ্গালুরুতে পাঠিয়েছিলেন। ২০১২ সালে তিনি ক্যাথলিক বিশপস কনফারেন্স অফ ইন্ডিয়া দ্বারা আজীবন সম্মাননা আসিসি পুরস্কার পেয়েছিলেন। 

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ভারতীয় চিত্রশিল্পী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:কর্ণাটকের নারী শিল্পী
বিষয়শ্রেণী:খ্রিস্টান শিল্পী
বিষয়শ্রেণী:ভারতীয় নারী শিল্পী
বিষয়শ্রেণী:ধর্মীয় চিত্রশিল্পী
বিষয়শ্রেণী:ভারতীয় ক্যাথলিক
বিষয়শ্রেণী:বেঙ্গালুরুর শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
ভেরা রুবিন

**ভেরা ফ্লোরেন্স কুপার রুবিন** (; ২৩শে জুলাই, ১৯২৮- ২৫শে ডিসেম্বর, ২০১৬) একজন মার্কিন জ্যোতির্বিজ্ঞানী ছিলেন যিনি ছায়াপথসমূহের ঘূর্ণনের হারের উপরে সর্বাগ্রগামী গবেষণাকর্মের জন্য বিখ্যাত হয়ে আছে। তিনি ছায়াপথের ঘূর্ণন বক্ররেখাগুলি অধ্যয়ন করে ছায়াপথগুলির পূর্বাভাসকৃত কৌণিক গতি এবং পর্যবেক্ষণকৃত গতির মধ্যকার বিচ্যুতি বের করেন। এই ঘটনাটি ছায়াপথ ঘূর্ণন সমস্যা নামে পরিচিতি লাভ করে, এবং এটি ছিল তমোবস্তু-র অস্তিত্বের একটি প্রমাণ। যদিও রুবিনের গবেষণার ফলাফল প্রথমে সন্দেহের চোখে দেখা হয়েছিল, এর পরবর্তী দশকগুলিতে সেগুলি নিশ্চিত করে প্রমাণিত হয়। মার্কিন দৈনিক *দ্য নিউ ইয়র্ক টাইমস*-এর মতে ভেরা বিশ্বতত্ত্ব ক্ষেত্রে নিকোলাউস কোপের্নিকুস মাপের একটি পরিবর্তন এনেছিলেন।

শিক্ষার্থী-জীবনে রুবিন ভ্যাসার কলেজে একমাত্র ছাত্রী হিসেবে জ্যোতির্বিজ্ঞান অধ্যয়ন করেন। এরপর তিনি কর্নেল বিশ্ববিদ্যালয় ও জর্জটাউন বিশ্ববিদ্যালয়ে স্নাতকোত্তর পর্যায়ে পড়াশোনা ও গবেষণা করেন, যেখানে হাবল প্রবাহ থেকে বিচ্যুতি পর্যবেক্ষণ করেন এবং ছায়াপথ মহাস্তবকগুলির অস্তিত্বের পক্ষে প্রমাণ দেন।

রুবিনের উপাত্তগুলি ছিল তমোপদার্থের সবচেয়ে প্রথমদিককার কিছু প্রমাণ। এর আগে ১৯৩০-এর দশকে ফ্রিৎস জভিকি এটির ব্যাপারে ভবিষ্যদ্বাণী দিয়েছিলেন। রুবিন সমগ্র কর্মজীবন জুড়ে তাঁর কৃতিত্বের জন্য সম্মাননা লাভ করেন। তিনি ব্রুস পদক, রাজকীয় জ্যোতির্বিজ্ঞান সমিতির স্বর্ণপদক ও জাতীয় বিজ্ঞান পদক বিজয় করেন। তিনি সারা জীবন বিজ্ঞানে নারীদের অংশগ্রহণের সরব প্রবক্তা ছিলেন। তিনি উচ্চাকাঙ্খী নারী জ্যোতির্বিজ্ঞানীদের বিজ্ঞ পরামর্শদাত্রী হিসেবে পরিচিত ছিলেন। তিনিই প্রথম নারী যার নামে একটি বৃহৎ মানমন্দিরের নামকরণ করা হয়: এটি হল চিলিতে অবস্থিত ভেরা সি. রুবিন মানমন্দির।

## তথ্যসূত্র

বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:১৯২৮-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:২০শ শতাব্দীর মার্কিন জ্যোতির্বিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:মার্কিন জ্যোতিঃপদার্থবিজ্ঞানী
বিষয়শ্রেণী:লিথুয়ানীয় ইহুদি বংশোদ্ভূত মার্কিন ব্যক্তি
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিশ্বতত্ত্ববিদ
বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:নারী জ্যোতির্বিজ্ঞানী
সুরাট রেলওয়ে স্টেশন

**সুরাট রেলওয়ে স্টেশন** হল সুরাট শহরের একটি প্রধান রেল স্টেশন। এটি ভারতীয় রেলের পশ্চিম রেল অঞ্চলের দ্বারা প্রশাসনিকভাবে নিয়ন্ত্রিত হয়। স্টেশনটি ভারতীয় রেলের পশ্চিম রেল অঞ্চলের এ১-শ্রেণির রেলওয়ে স্টেশন। এটি আহমেদাবাদ–বড়োদরা–মুম্বই রেল পথের রেল স্টেশন হিসাবে ১৮৬০ সালে নির্মিত হয়।

২০১৬ সালের শুরুর দিকে, ভারতীয় রেলওয়ের ক্যাটারিং অ্যান্ড ট্যুরিজম কর্পোরেশন পরিচ্ছন্নতার উপর ভিত্তি করে স্টেশনটিকে ভারতের সেরা বৃহত স্টেশন হিসেবে স্বীকৃতি প্রদান করে।

## গুরুত্বপূর্ণ ট্রেন
সুরাট রেলওয়ে স্টেশন থেকে নিম্নলিখিত ট্রেন ছেড়ে যায়:

* বান্দ্রা টার্মিনাস-সুরাট ইন্টারসিটি এক্সপ্রেস
* ফ্লায়িং রানি
* সুরাট-জামনগর ইন্টারসিটি এক্সপ্রেস
* সুরাট-হাপা ইন্টারসিটি এক্সপ্রেস
* তপতি গঙ্গা এক্সপ্রেস
* সুরাট-ভগলপুর এক্সপ্রেস
* সুরাট-মুজাফফরপুর এক্সপ্রেস
* সুরাট-মাহুভা সুপারফাস্ট এক্সপ্রেস
* সুরাট-মালদা টাউন এক্সপ্রেস
* সুরাট-অমরাবতী এক্সপ্রেস
* পুরী-সুরাট এক্সপ্রেস

## চিত্রশালা

File:Surat Railway Station 1.jpg|সুরাট রেলওয়ে স্টেশন
File:Surat opening plaque.jpg|উন্মোচন ফলক
File:Surat Railway Station.jpg|সুরাট রেলওয়ে স্টেশন
File:New electronic coach display indicators at Surat railway station.jpg|সুরাটে নতুন ইলেকট্রনিক কোচের নির্দেশক চিহ্ন
File:19132 Kutch Express at a curve outside Surat railway station.jpg|সুরাটের বাইরে বক্ররেখায় ১৯১৩২ কচ্ছ এক্সপ্রেস


## তথ্যসূত্র

## বহিঃসংযোগ

বিষয়শ্রেণী:সুরাট জেলার রেলওয়ে স্টেশন
বিষয়শ্রেণী:১৯৫২-এ চালু রেলওয়ে স্টেশন
দানিয়েল গোমেস আলকোন

**দানিয়েল গোমেস আলকোন** (; জন্ম: ৩০ জুলাই ১৯৯৮; **দানি গোমেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব লেবান্তে এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৩–০৪ মৌসুমে, স্পেনীয় ফুটবল ক্লাব এস্তুদিয়ান্তেস আলকোরকোনের যুব পর্যায়ের হয়ে খেলার মাধ্যমে গোমেস ফুটবল জগতে প্রবেশ করেছেন এবং পরবর্তীকালে আলকোরকোন এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব রিয়াল মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ বি-এর হয়ে তিনি ৫২ ম্যাচে ১৬টি গোল করেছেন। মাঝে ২০১৯–২০ মৌসুমে তিনি ধারে তেনেরিফেতে যোগদান করেছেন। ২০২০–২১ মৌসুমে, তিনি প্রায় ২.৫ মিলিয়ন ইউরোর বিনিময়ে রিয়াল মাদ্রিদ বি হতে লেবান্তেতে যোগদান করেছেন।

২০১৬ সালে, গোমেস স্পেন অনূর্ধ্ব-২৩ দলের হয়ে স্পেনের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
দানিয়েল গোমেস আলকোন ১৯৯৮ সালের ৩০শে জুলাই তারিখে স্পেনের আলকোরকোনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গোমেস স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০১৭ সালের ২২শে মার্চ তারিখে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের এলিট পর্বে বেলারুশ অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:ক্লাব দেপোর্তিভো তেনেরিফের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:লেভান্তে ইউনিয়ন দেপোর্তিভার খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:মাদ্রিদ সম্প্রদায়ের ফুটবলার
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:রিয়াল সারাগোসার খেলোয়াড়
বনিতা শর্মা

থাম্ব|২০১৯ সালে অনুষ্ঠিত একটি কর্মশালায় বনিতা শর্মা
**বনিতা শর্মা** হলেন নেপালের একজন স্বাস্থ্য ও পুষ্টিকর্মী। তিনি সমাজ সংস্কারক ও উদ্ভাবকদের নিয়ে *সোশ্যাল চেঞ্জমেকার্স অ্যান্ড ইনোভেটর্স* নামে একটি সংগঠন পরিচালনা করেন। ২০১২ সালে তিনি বিবিসির *১০০ জন নারী*-দের একজন হিসেবে অন্তর্ভুক্ত হয়েছিলেন।

## প্রারম্ভিক জীবন
বনিতা শর্মা নেপালে জন্মগ্রহণ করেছিলেন এবং সেখানেই বড় হয়েছেন। তিনি পূর্বাঞ্চল বিশ্ববিদ্যালয় থেকে জনস্বাস্থ্যে স্নাতক (বিএ) এবং ত্রিভুবন বিশ্ববিদ্যালয় থেকে পুষ্টি বিষয়ে স্নাতকোত্তর ডিগ্রি অর্জন করেছেন। 

## পুরস্কার ও সম্মাননা
২০১২ সালে তিনি বিবিসির *১০০ নারীর* তালিকায় বনিতা শর্মার নাম ঘোষণা করা হয়েছিল। মেয়েদের শিক্ষার অধিকারের জন্য মালালা তহবিলের অংশ হিসাবে তিনি ইউনেস্কোর মহিলা চ্যাম্পিয়ন নির্বাচিত হয়েছেন।  ওয়ান ইয়ং ওয়ার্ল্ড উপস্থাপিত *লিড ২০৩০ চ্যালেঞ্জে*-এর জিরো হাঙ্গার বিভাগে তিনি ৫০,০০০ ডলার পুরস্কার জিতেছেন। 

২০২০ সালে তিনি বিল ও মেলিন্ডা গেটস ফাউন্ডেশন থেকে গোলকিপার গ্লোবাল গোল্স প্রোগ্রেস পুরস্কার পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:নেপালি নারী সক্রিয়কর্মী
বিষয়শ্রেণী:নেপালি ব্যবসায়ী
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সংগঠনের নারী সভানেত্রী
বিষয়শ্রেণী:নেপালি স্বাস্থ্য সক্রিয়কর্মী
বিষয়শ্রেণী:পূর্বাঞ্চল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর নেপালি ব্যবসায়ী
বিষয়শ্রেণী:নেপালি নারীবাদী
সঙ্গীতা মগর

**সঙ্গীতা মগর** () হলেন অ্যাসিড হামলার শিকার একজন নেপালি নারী। হামলার শিকার হয়েও বেঁচে যাওয়ার পরে তিনি ভুক্তভোগীদের অধিকার আদায়ের জন্য একজন সক্রিয়কর্মী হিসেবে কাজ শুরু করেছিলেন। তাঁর বয়স যখন ১৬ বছর তখন তিনি এবং তাঁর এক বান্ধবীর উপর এই আক্রমণ করা হয়েছিল, তবে এতদসত্ত্বেও তিনি হামলার মাত্র ২৫ দিন পরেই তার এসএলসি পরীক্ষা দিয়েছিলেন। পরবর্তীকালে তিনি এই ধরনের আক্রমণের শিকারদের পক্ষে এবং অ্যাসিডের অনিয়ন্ত্রিত বিক্রয় সম্পর্কিত আইন পরিবর্তন করতে লড়াই করেছিলেন।

## অ্যাসিড আক্রমণ
সঙ্গীতা মগর যখন ১৬ বছর বয়সের স্কুল ছাত্রী ছিলেন তখন কাঠমান্ডুর বসন্তপুরের শান্তি নিকুঞ্জ স্কুলে তাঁর উপর হামলা করা হয়েছিল, ওই মুহুর্তে তিনি এবং তাঁর বান্ধবী সীমা বসনেত মিলে এসএলসি পরীক্ষার প্রস্তুতি নিচ্ছিলেন।  চার জন মুখোশধারী লোক জোরপূর্বক তাঁদের একটি কক্ষের ভিতর নিয়ে গিয়ে তাঁদের উপর অ্যাসিড ছড়িয়ে দেয়। হামলার পরে তিনি কাঠমান্ডু মেডিকেল কলেজের চিকিৎসার মধ্য দিয়ে গিয়েছিলেন এবং সীমা বসনেতকে বীর হাসপাতালে ভর্তি করা হয়েছিল।  মগরের বাবা *[[দ্য কাঠমান্ডু পোস্ট|দ্য কাঠমান্ডু পোস্টকে]]* বলেছেন, "শিক্ষকের ক্লাসে আসতে দেরি হওয়ায় আরও তিনটি মেয়ে এবং আমার মেয়ে নিজেরাই পড়াশোনা করছিল। আক্রমণকারীরা দরজা ভেঙে প্রবেশ করে এবং তাদের দিকে অ্যাসিড নিক্ষেপ করে।" চিকিৎসা চলাকালে তিনি খানিকটা আত্মহত্যাপ্রবণ হয়ে পড়েছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯০-এর দশকে জন্ম
বিষয়শ্রেণী:নেপালি নারী সক্রিয়কর্মী
বিষয়শ্রেণী:অ্যাসিড আক্রমণের শিকার
বিষয়শ্রেণী:নারী মানবাধিকার রক্ষাকর্মী
বিষয়শ্রেণী:নেপালি সক্রিয়কর্মী
বিষয়শ্রেণী:নারী মানবাধিকার কর্মী
দুর্গা সোব

**দুর্গা সোব** (নেপালি ভাষায় सहसंयोजक सोब; জন্ম ৩ জুলাই, ১৯৬৬) হলেন একজন নেপালি নারীবাদী কর্মী। তিনি দলিত হিসাবেও চিহ্নিত হন। তিনি নারীবাদী দলিত সংস্থার (*ফেমিনিস্ট দলিত আর্গানাইজেশন, সংক্ষেপে ফেডো*) প্রতিষ্ঠাতা। তিনি ও তার প্রতিষ্ঠানটি নেপালে মানবাধিকার নিয়ে কাজ করছেন।

## জীবনী
দুর্গা সোব ১৯৬৬ সালের ৩ জুলাই জন্মগ্রহণ করেছিলেন।  তিনি পশ্চিম নেপালের শিলগডিতে বড় হয়েছিলেন। দলিত গোষ্ঠীর হওয়ার কারণে তিনি সেখানে বৈষম্যের মুখোমুখি হয়েছিলেন। তার বাবা ছিলেন একজন বহুগামী, তিনি দুটি বিয়ে করেছিলেন এবং সোব ছাড়াও তার বেশ কয়েকটি সন্তান ছিল। তবে তার ভাইবোনদের অনেকেই শৈশবেই মারা গিয়েছিল।

সোবকে পড়াশোনা করানোর জন্য তার বড় ভাই তার বাবা-মাকে রাজি করেছিলেন, তিনি সেই ভাইয়ের সাথেই স্কুলে যেতেন। পরবর্তীতে তিনি আশেপাশের মেয়েদেরকে পড়াশোনা  শিখতে ও শিখাতে সাহায্য করেছিলেন। 

## তথ্যসূত্র

## বহিঃসংযোগ

* সাক্ষাৎকার (২০১৮)
* দুর্গা সোবের সাথে রাইজ অ্যান্ড শাইন ইন্টারভিউ ০৪ জুন (নেপালি ভাষায় ২০১৬ সালের একটি ভিডিও)

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি নারীবাদী
বিষয়শ্রেণী:নেপালি সক্রিয়কর্মী
বিষয়শ্রেণী:দলিত সক্রিয়কর্মী
শ্রেষ্ঠ নৃত্য পরিচালনা বিভাগে জাতীয় চলচ্চিত্র পুরস্কার (ভারত)

**শ্রেষ্ঠ নৃত্য পরিচালনা বিভাগে জাতীয় চলচ্চিত্র পুরস্কার** ভারতের তথ্য ও প্রকাশনা মন্ত্রণালয়ের চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কারের একটি বিভাগ। প্রতি বছর এই বিভাগের বিজয়ীদের রজত কমল পুরস্কার প্রদান করা হয়।

১৯৯১ সালে ৩৯তম জাতীয় চলচ্চিত্র পুরস্কারে এর সূচনা হলেও ৪০তম জাতীয় চলচ্চিত্র পুরস্কারে প্রথমবারের মত এই পুরস্কার প্রদান করা হয় এবং এরপর থেকে ভারতীয় বিভিন্ন ভাষার চলচ্চিত্রের জন্য প্রতি বছর এই পুরস্কার প্রদান করা হয়। এখন পর্যন্ত হিন্দি ভাষার ১৯টি, তামিল ভাষার ৫টি, মালয়ালম ভাষার ৪টি, তেলুগু ভাষার ৩টি, বাংলা ও মারাঠি ভাষার ১টি চলচ্চিত্র এই পুরস্কার অর্জন করেছে।

শ্রেষ্ঠ নৃত্য পরিচালনার জন্য সর্বাধিক রজত কমল বিজয়ী হলেন সরোজ খান। তিনি ৩ বার এই পুরস্কার অর্জন করেছেন। এছাড়া প্রভু দেবা, রাজু সুন্দরম ও গণেশ আচার্য দুইবার করে এই পুরস্কার অর্জন করেছেন।

মুগুর সুন্দর, প্রভু দেবা ও রাজু সুন্দরম হলেন এই বিভাগে পুরস্কার বিজয়ী পিতা-পুত্র ত্রয়ী।

## বিজয়ীদের তালিকা
বিজয়ীগণ 'রজত কমল' ও নগদ পুরস্কার অর্জন করেন। নিচে প্রতি বছরের বিজয়ীদের তালিকা রয়েছে:
[থাম্ব|120px|ডান|[প্রভু দেবা *[[মিন্সার কনবু]]* (১৯৯৬) ও *[[লক্ষ্য (২০০৪-এর চলচ্চিত্র)|লক্ষ্য]]* (২০০৪)-এর জন্য দুইবার পুরস্কৃত হন।]]
[থাম্ব|120px|ডান|[সরোজ খান *[[দেবদাস (২০০২-এর হিন্দি চলচ্চিত্র)|দেবদাস]]* (২০০২), *[[শৃঙ্গরম]]* (২০০৫) ও *[[জব উই মেট]]* (২০০৭)-এর জন্য সর্বাধিক তিনবার পুরস্কৃত হন।]]
[থাম্ব|120px|ডান|[ফারাহ খান *[[কোই... মিল গয়া]]* (২০০৩)-এর জন্য পুরস্কৃত হন।]]
[থাম্ব|120px|ডান|[বিরজু মহারাজ|পণ্ডিত বিরজু মহারাজ *[[বিশ্বরূপম]]* (২০১২)-এর জন্য পুরস্কৃত হন।]]
[থাম্ব|120px|ডান|[গণেশ আচার্য *[[ভাগ মিলখা ভাগ]]* (২০১৩) ও *[[টয়লেট: এক প্রেম কথা]]* (২০১৭)-এর জন্য দুইবার পুরস্কৃত হন।]]
[থাম্ব|120px|ডান|[রেমো ডি'সুজা *[[বাজীরাও মাস্তানী]]* (২০১৫)-এর জন্য পুরস্কৃত হন।]]

## তথ্যসূত্র

## বহিঃসংযোগ
* Official Page for Directorate of Film Festivals, India
* National Film Awards Archives
* National Film Awards at IMDb

নৃত্য পরিচালনা
আপনি আপনি লাভ স্টোরি

***আপনি আপনি লাভ স্টোরি*** ( ) ২০১৯ সালের একটি পাকিস্তানি প্রণয়ধর্মী হাস্যরসাত্মক টেলিভিশন চলচ্চিত্র যা ১৩ আগস্ট ২০১৯ এআরওয়াই ডিজিটাল এ প্রচারিত হয়। এটি পরিচালনা করেছেন কাশিফ সেলিম এবং ফ্লিম ফ্যাক্টোরির ব্যানারে চিত্রনাট্য লিখেছেন ফায়জা ইফতিখার। এতে মাহনূর বেলুচ, আইজাজ আসলাম, আজফার রেহমান, সাদফ কানওয়াল এবং শেহনাজ পারভেজ বিভিন্ন চরিত্রে অভিনয় করেছেন।

## পটভূমি
গল্পটি যথাক্রমে সাদাফ কানওয়াল, আইজাজ আসলাম অভিনীত শানজি এবং উমরকে ঘিরে আবর্তিত হয়েছে। শানজি উমরের ভাতিজা এবং সে চায় তার চাচা বিয়ে করুক। উমর তার যৌবনে মাহনুর বেলুচ অভিনীত সিদ্রাকে ভালবাসতেন কিন্তু উভয়েই সে সময় বিয়ে করতে পারেননি। ভাগ্য অনেক বছরের বিরতির পর তাদের একত্রিত করে এবং এভাবেই একটি পুরানো প্রেমকাহিনী শুরু হয়।

## শ্রেষ্ঠাংশে
* সিড্রা চরিত্রে মাহনূর বেলুচ
* উমর চরিত্রে আইজাজ আসলাম
* সমীরের ভূমিকায় আজফার রেহমান
* শানজে চরিত্রে সাদফ কানওয়াল
* সমীর খালা হিসাবে শেহনাজ পারভেজ
* রেহান চরিত্রে আইয়াজ সামু

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:২০১৯-এর টেলিভিশন চলচ্চিত্র
বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:পাকিস্তানি টেলিভিশন চলচ্চিত্র
ধ্রুবি আচার্য

**ধ্রুবি আচার্য** (জন্ম ১৯৭১) হলেন একজন ভারতীয় শিল্পী। তিনি তাঁর মনস্তত্ত্বগতভাবে জটিল এবং স্তরযুক্ত দৃশ্যকলার চিত্রগুলির জন্য পরিচিত। তিনি ভারতের মুম্বাই ভিত্তিক শিল্পী।

## প্রাথমিক জীবন ও শিক্ষা
ধ্রুবি আচার্য ১৯৭১ সালে ভারতে জন্মগ্রহণ করেছিলেন এবং তিনি মুম্বাইয়ে বেড়ে ওঠেন। তিনি মুম্বাইয়ের একটি বেসরকারী বালিকা বিদ্যালয় ওয়ালসিংহাম হাউস স্কুলে পড়াশুনা করেছেন।

আচার্য ১৯৯৩ সালে মুম্বাইয়ের সোফিয়া কলেজ ফর উইমেন থেকে ফলিত কলায় স্নাতক ডিগ্রি অর্জন করেছিলেন। তিনি ১৯৯৮ সালে মেরিল্যান্ডের বাল্টিমোরের মেরিল্যান্ড ইনস্টিটিউট কলেজ অফ আর্ট (এমআইসিএ) থেকে চারুকলায় স্নাতকোত্তর ডিগ্রি লাভ করেন। এমআইসিএ-তে তিনি চিত্রশিল্পী গ্রেস হার্টিগানের সাথে পড়াশোনা করেছিলেন।

তিনি চলচ্চিত্র নির্মাতা মনীষ আচার্যের সাথে বিবাহবন্ধনে আবদ্ধ হয়েছিলেন। মনীষ ২০১০ সালে একটি দুর্ঘটনায় মারা গিয়েছিলেন। এই দম্পতির দুটি পুত্র রয়েছে।

## কাজ
২০০৫ সালের জানুয়ারিতে, ইন্ডিয়া টুডে সংবাদপত্রে, "দ্রত সাফল্যের পথে" শিরোনামে, ধ্রুবিকে ৩৫ বছরের কম বয়সী ৫০ জনের মধ্যে একজন হিসাবে চিহ্নিত করা হয়েছিল।

তিনি নিউ ইয়র্কের কুইন্স মিউজিয়াম, ক্যালিফোর্নিয়ার স্যান হোসে মিউজিয়াম অফ আর্ট, মুম্বইয়ের জাতীয় আধুনিক কলা সংগ্রহালয় এবং ছত্রপতি শিবাজি মহারাজ বাস্তু সংগ্রহালয়, ব্রিসবেনের সেন্ট লুইয়ের গ্রিফিথ বিশ্ববিদ্যালয় ও ওয়েবস্টার বিশ্ববিদ্যালয় এবং মিলানের প্রাক্তন স্পাজিও ওবারদানে প্রদর্শনী করেছেন তিনি মুম্বাইয়ের ন্যাশনাল সেন্টার ফর পারফর্মিং আর্টস এবং এশিয়া সোসাইটি তে উপস্থাপনা করেছেন।

আচার্যের বিশেষ প্রকল্পগুলির মধ্যে রয়েছে ২০১৫ সালে ভারত আর্ট ফেয়ারে চিত্রা গণেশের সাথে "পেইন্টিং অ্যাজ পারফরমেন্স", এবং "জেএসডাব্লু", যেটি মুম্বাইয়ের জিন্দাল স্টিল ওয়ার্কস সেন্টারের ৩২ ফুট লম্বা একটি ম্যুরাল। স্থাপত্যটির শিরোনাম হল "একসময় যা ছিল, এখনও আছে, তবে তা নয় ..." যেখানে আচার্য দিল্লির মর্টে গ্যালারিতে সুতির কাপড় দিয়ে গ্যালারী ঘর ঢেকে দিয়েছিলেন।

## পুরস্কার
আচার্য ২০১৩ ওয়াইএফএলও ইয়ং উইমেন অ্যাচিভার পুরস্কার প্রাপক। 
## তথ্যসূত্র

## বহিঃসংযোগ
* Official website

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চিত্রশিল্পী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:মুম্বইয়ের শিল্পী
বিষয়শ্রেণী:২১শ শতাব্দীর ভারতীয় নারী শিল্পী
রিতা মাহাতো

**রিতা মাহাতো** হলেন একজন নেপালি নারী-অধিকার কর্মী। তিনি নারী পুনর্বাসন কেন্দ্রের (ডাব্লিউএআরসি) পক্ষে কাজ করেন এবং ২০১৪ সালে পার অ্যাঙ্গার পুরস্কার পেয়েছিলেন।

## প্রারম্ভিক জীবন
রিতা মাহাতো মাত্র ১৪ বছর বয়সে জোরপূর্বক  বিয়ে করতে বাধ্য হয়েছিলেন। বিয়ের এক বছর পরেই তার প্রথম সন্তানের জন্ম হয়েছিল এবং তার স্বামীর কাছ থেকে পারিবারিক সহিংসতার স্বীকার হয়েছিলেন।

## কর্মজীবন
রিতা মাহাতো সিরাহা জেলার নারী পুনর্বাসন কেন্দ্রের (ডাব্লিউওএআরসি বা ওরেক) পক্ষে কাজ করেন। দলটি যৌন সহিংসতায় বেঁচে যাওয়া নারীদের সহায়তা করে থাকে।  ২০০৭ সালের জুনে ধর্ষণ থেকে বেঁচে যাওয়া দু'জনকে সমর্থন করার কারণে স্থানীয় সম্প্রদায়ের কিছু লোক তাকে গুরুতর হুমকি দিয়েছিল। তিনি যে অফিসে কাজ করতেন সেখানে তাকে আক্রমণও করা হয়েছিল।  এই ঘটনার পরে আন্তর্জাতিক মানবাধিকার ফেডারেশন, বিশ্ব নির্যাতন বিরোধী সংস্থা এবং অ্যামনেস্টি ইন্টারন্যাশনাল তাকে সহযোগিতা ও সমর্থন করেছিল।

যৌন সহিংসতার বিরুদ্ধে সক্রিয়তার জন্য তিনি ২০১৪ সালে পার অ্যাঙ্গার পুরস্কার পেয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নেপালি নারী সক্রিয়কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালে ২০০৭
বিষয়শ্রেণী:নেপালি নারীবাদী
বিষয়শ্রেণী:পার অ্যাঙ্গার পুরস্কার বিজয়ী
বিষয়শ্রেণী:২০০৭-এ নেপাল
বসুন্ধরা তেওয়ারি ব্রুটা

**বসুন্ধরা তেওয়ারি ব্রুটা** (জন্ম ১৯৫৫) একজন ভারতীয় চিত্রশিল্পী যিনি প্রতীকী চিত্র আঁকেন। তাঁর বিষয়ের ভিত্তি হল কোনও মহিলার উপলব্ধি ও মহিলা দেহের মনো-রাজনৈতিক অস্তিত্ব, চিরায়ত ভূদৃশ্য, সূক্ষ্ম অর্থ সহ স্থির জীবন। তিনি ১৯৮২-৮৪ সময়কালে ভারত সরকার সংস্কৃতি বিভাগ কর্তৃক প্রদত্ত একটি সাংস্কৃতিক বৃত্তি নিয়ে কাজ করেছিলেন। তিনি, যতীন দাস এবং অন্যান্য ২৯৮ জন শিল্পী, ২০১৮ সালের কেরালা বন্যায় ক্ষতিগ্রস্তদের জন্য জাতীয় আধুনিক কলা সংগ্রহালয়ে আয়োজিত শিল্পকর্মের একটি প্রদর্শনীর মাধ্যমে অনুদান দিয়েছিলেন। 

## প্রাথমিক জীবন
তেওয়ারি ১৯৫৫ সালে কলকাতায় জন্মগ্রহণ করেছিলেন এবং পনের বছর বয়সে নতুন দিল্লি চলে যান। তিনি দিল্লি বিশ্ববিদ্যালয় থেকে সাহিত্যে স্নাতক হন এবং নতুন দিল্লির ত্রিবেণী কলা সংগম থেকে কলার অধ্যয়ন করেন। ত্রিবেণী কলা সংগমে তিনি চিত্রকর এবং শিল্পী রামেশ্বর ব্রুটার অধীনে প্রশিক্ষণ নিয়েছিলেন, বর্তমানে রামেশ্বর তাঁর স্বামী।

## প্রদর্শনী এবং কাজ

* ১৯৮০ সালে দিল্লির শ্রীধরনী গ্যালারীতে প্রথম একক প্রদর্শনী।  
* ২০১৯ সালের ফেব্রুয়ারিতে, চিত্রশিল্পী এস. এইচ. রাজার স্মরণে এবং তাঁর ৯৭তম জন্মবার্ষিকী উদযাপনে, রাজা ফাউন্ডেশন আয়োজিত অন্যান্য ২০ জন শিল্পীর সাথে দলগত প্রদর্শনী।
*২০১৯ সালের মার্চে, দলগত প্রদর্শনী, ইন্ডিভিজুয়াল প্যালেটস।
*২০০৭ সালের জানুয়ারিতে উইমেন স্পিক / চাইল্ড সং

## পুরস্কার
তেওয়ারি একাধিক পুরস্কার জিতেছেন, যার মধ্যে আছে প্রথম আন্তর্জাতিক বিয়নেলে আলজিয়ার্সে রৌপ্যপদক, সংস্কৃতি পুরস্কার, অল ইন্ডিয়া ফাইন আর্টস অ্যান্ড ক্রাফটস সোসাইটির বার্ষিক পুরস্কার এবং সাহিত্য কলা পরিষদ পুরস্কার।

## পর্যালোচনা
বিজনেস স্ট্যান্ডার্ডের নবনীত মেন্ডিরাট্টা তাঁর কাজের বিষয়ে মন্তব্য করেছিলেন, "তেওয়ারি এমন কয়েকজন শিল্পীর মধ্যে রয়েছেন যাঁরা প্রতীকী চিত্রের সম্ভাবনাগুলি বিশেষত মহিলা দেহের মনো-রাজনৈতিক অস্তিত্ব আবিষ্কার করতে পছন্দ করেন। তাঁর কাজের অন্তর্নিহিত নারীবাদ যা নারী ক্ষমতায়নের পথে চালিত হয়, সেটি তাঁকে অন্যদের থেকে আলাদা করে দেয়।"

## ব্যক্তিগত জীবন
তেওয়ারি ১৯৯৫ সালে ভারতীয় চিত্রশিল্পী রামেশ্বর ব্রুটাকে বিবাহ করেছিলেন, তাঁরা নতুন দিল্লিতে থাকেন এবং কাজ করেন।

## তথ্যসূত্র


বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী